Last saved by: Kročian Branislav

OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 2 Pv 254/15/8810-2	Spišská Nová Ves 09.01.2017 
EEČ: 2-68-17-2017
U Z N E S E N I E
Trestná vec:	obv. XXXXX
Trestný čin:	prečin: poškodzovanie cudzej veci podľa § 245 odsek 1 Trestného zákona
Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Česko
väzba: nie
ktorý je trestne stíhaný pre trestný čin:
-	prečin: poškodzovanie cudzej veci podľa § 245 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 5.8.2015, spisová značka 2 Pv 254/15/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 20. apríla 2015 v čase okolo 18.15 hod. v meste Levoča, na ulici Francisciho, okres Levoča, po predchádzajúcom požití alkoholických nápojov, čo však u neho nespôsobilo stav nepríčetnosti, vstúpil na vozovku do jazdnej dráhy vozidlám idúcim po ulici Francisciho na sídlisko Západ, pričom zastavil osobné motorové vozislo továrenskej značky Citroen Jumper XXXXX tak, že sa pred neho postavil a prudkým pohybom päsťou udrel po členom skle vozidla, ktoré následkom úderu poškodil tak, že na ňom vznikli praskliny zasahujúce výhľad vodiča, čím takto svojím konaním spôsobil pre poškodeného, obchodnú spoločnosť ALD Automotive Slovakia, s. r. o., organizačná zložka, Bratislava, škodu vo výške 359,56 € predstavujúcu náklady na uvedenie veci do pôvodného stavu vyplývajúce z faktúry vystavenej za výmenu čelného skla.
Uznesením prokurátora Okresnej prokuratúry Spišská Nová Ves zo dňa 5.8.2015, spisová značka 2 Pv 254/15/8810, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
Uznesením tunajšej prokuratúry vyššie uvedenej spisovej značky zo dňa 05.08.2015 bolo podľa § 216 ods. 1 Tr. poriadku podmienečne zastavené trestné stíhanie obv. XXXXX  za skutok právne kvalifikovaný ako prečin poškodzovania cudzej veci podľa § 245 ods. 1  Tr. zákona, na tom skutkovom základe, že dňa  20.apríla 2015 v čase okolo 18.15 hod. v meste Levoča, na ulici Francisciho, okres Levoča, po predchádzajúcom požití alkoholických nápojov, čo však u neho nespôsobilo stav nepríčetnosti, vstúpil na vozovku do jazdnej dráhy vozidlám idúcim po ulici Francisciho na sídlisko Západ, pričom zastavil osobné motorové vozidlo továrenskej značky Citroen Jumper XXXXX tak, že sa pred neho postavil a prudkým pohybom päsťou udrel po čelnom skle vozidla, ktoré následkom úderu poškodil tak, že na ňom vznikli praskliny zasahujúce výhľad vodiča, čím takto svojim konaním spôsobil pre poškodeného, obchodnú spoločnosť ALD Automotive Slovakia s.r.o., organizačná zložka, Bratislava, škodu vo výške 359,56 € predstavujúcu náklady na uvedenie veci do pôvodného stavu vyplývajúce z faktúry vystavenej za výmenu čelného skla. 

Obvinenému bola stanovená skúšobná doba v trvaní dvanásť mesiacov.

Predmetné uznesenie nadobudlo právoplatnosť dňa 01.09.2015.

Zo správ o povesti, charakteristík ako aj odpisu registra trestov a trestnej lustrácie Generálnej prokuratúry SR som zistil, že obv. XXXXX  sa v skúšobnej dobe podmienečne zastaveného trestného stíhania trvajúcej od 01.09.2015 do 01.09.2016 nedopustil žiadneho trestného činu ani priestupku.  

Podľa § 217 ods. 1 veta prvá Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

Vzhľadom na vyššie uvedené považujem toto rozhodnutie za odôvodnené a v súlade so zákonom.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Kročian
prokurátor